Odol-analisi

Odol-analisia odolaren azterketa fisiko-kimikoan datza, gizabanako baten hainbat gaixotasun antzeman ahal izateko edo bere organoen funtzionamendua aztertu ahal izateko. Odola besoaren zain batetik atera ohi da, xiringa esteril baten bidez.

Balio handiko tresna diagnostikoa da odol-analisia. Sarritan, hori da sendagileak eskatzen duen lehenengo froga analitikoa gaixotasun bat hauteman ahal izateko. Pazienteak, eskuarki, baraurik dago odola ateratzen zaionean, elikagaiak hartzeak parametro biokimiko batzuk (glukosa, triglizeridoak...) aldatzen dituelako.

 Parametroak eta maila normalak 

Odol-analisi batek aztertzen dituen ohiko parametroak beheko tauletan agertzen dira. Bertan, kontzentrazio normalak azaltzen dira, eta baita hainbat gaixotasunek sortzen dituzten aldaketak maila horietan:

 Hemograma 

  Kategoría  Parametroa  Minimoa  Maximoa  Unitatea  Gutxiagoaren arrazoiak  Gehiagoaren arrazoiak
  Eritrozitoak  Kopuru osoa  4.300.000/ml   6.000.000/ml    Anemia    Eritrozitoak (emakumezkoak)   4.300.000/ml   5.400.000/ml        Eritrozitoak  (gizonezkoak)   4.500.000/ml   6.000.000/ml         Hemoglobina  12,5   18    gr/dL  Anemia  .
  Leukozitoak  Kopuru osoa   4.000/ml   11.000/ml    Hezur-muinaren minbizia. Botika batzuk hartzea  Infekzioak
   Neutrofiloak  2.000/ml (%55)  7.500/ml (%65)      Linfozitoak   1.000/ml (%25)   4.500/ml (%35)       Monozitoak   200/ml (%4)   800/ml (%8)       Gatzapena  Plaketak   150.000/ml   400.000/ml    Gibeleko zirrosia. Botika batzuk hartzea
   Jalkiera abiadura  Globuluen jalkiera-abiadura  <20ml/ordubetean    Hanturazko gaitz kronikoak (lupus, artritis erreumatoidea...)  

 Biokimika 

  Kategoría  Parametroa  Minimoa  Maximoa  Unitatea  Gutxiagoaren arrazoiak  Gehiagoaren arrazoiak
    Glukosa  70   110   mg/dL  Diabetea. Botika batzuk hartzea     Kreatinina   0,6   1,2   mg/dL   Giltzurrun-gutxiegitasuna   Urea   10   50    mg/dL   Giltzurrun-gutxiegitasuna    Azido urikoa  3,4   7   mg/dL   Hezueria. Giltzurrun-gutxiegitasuna    Kolesterola  130   220   mg/dL   Koipe askotako dieta. Hipotiroidismo
   Bilirrubina  0,2  1  mg/dL  Gibeleko eta behazun-hodien gaixotasunak.
  Transaminasak   GOT  0   37   U/l  Gibeleko gaitzak. Miokardio infartua
   GPT   0   41   U/l   Gibeleko gaitzak. 
   GGT   11  50  U/l   Gibeleko eta behazun-hodien gaitzak
    Fosfatasa alkalinoa   40   180   U/l  Behazun-hodien buxadura. Hezur-hazkundea
    Kaltzioa  8,5  10,5  mg/dL   Hiperparatiroidismoa. Hezur-muinaren tumoreak     Burdina  50  150  mg/dL  Anemia ferropenikoa Anemia hemolitikoa

 Beste azterketa batzuk 

Goian aipatutako parametroez gain, odol-analisi baten bidez gauza gehiago jakin daitezke:

 Odol taldea (A,B,AB,O) eta Rh-a
 serologia: antigorputzen ikerketa (gizabanako batek gaixotasun infekziosoa duen jakiteko)
 hemokultiboa
 hormonen ikerketa
 autoantigorputzen ikerketa (gaixotasun autoimmuneak hautemateko)
 markatzaile tumoralen bilaketa (hainbat minbizi antzemateko; PSA, esterako)

 Kanpo estekak 
 Odol-analisiak deszifratu nahian

Kategoria:Diagnosi medikoak
Kategoria:Hematologia